Diari Oficial de la Generalitat Valenciana


Sumari del DOGV 3335, del 22-09-1998 (1998/7966)

ACORD de 8 de setembre de 1998, del Govern Valencià, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Picassent.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3335

Data del DOGV
:   22-09-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/7966


Data del document
:   08-09-1998

Organisme emissor
:   Conselleria de Presidència

Tipus de document
:   Acord

ACORD de 8 de setembre de 1998, del Govern Valencià, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Picassent. [1998/A7966]
  
El Govern Valencià, en la reunió del dia 8 de setembre de 1998, adoptà l'acord següent:
  
L'Ajuntament de Picassent, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ordenació i enjardinament de la zona verda sud (parc Fernando Abril Martorell).
  
Aquesta declaració d'urgent ocupació es justifica per les següents raons:
  
1. La urgència derivada de dur a terme les obres d'adequació i urbanització de la zona Verda Sud.
  
2. La urgència derivada de la necessitat d'atendre un problema de seguretat, ornament i salubritat del dit àmbit, completar la urbanització de la zona, i possibilitar-ne la integració en l'ordenació d'infraestructures municipals i, per tant, la seua consolidació.
  
En definitiva, aconseguir la promoció i desenrotllament d'una zona que, a pesar d'estar qualificada des de 1986 com a urbana, és deficient en infraestructures i serveis.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel ple de la corporació. En l'expedient consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Picassent per a l'execució del projecte d'ordenació i enjardinament de la zona verda sud (parc Fernando Abril Martorell).
  
Bé afectat
  
Titular: Benlloch Soler, Antonio.
  
Núm. policia: Mare de Déu dels Desemparats, 21.
  
Ref. cadastral: 9436489HF2250W2483CL.
  
Límits: nord, c/ Mariano Benlliure; sud, Ajuntament de Picassent; est, Ajuntament de Picassent; i oest, Antic Camí del Devadillo.
  
Superfície: sense edificar 877'75.
  
Aquest acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions, als sols efectes d'esmenar possibles errors que s'hagen produït en posar en la relació els béns afectats per la urgent ocupació.
  
Contra el present acord, que posa fi a la via administrativa, pertoca interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que les persones interessades puguen exercir qualsevol altre recurs que estimen oportú.
  
València, 8 de setembre de 1998
  
El conseller secretari del Govern Valencià,